fi fi fi sv fi fi fi fi sv fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi ja fi da en fi fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Palvelukokonaisuudet ja -ketjut rakentavat sote-integraation - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Hyvinvoinnin ja terveyden edistämisen johtaminen, Sote-uudistus
Terveyden ja hyvinvoinnin laitos, sosiaali- ja terveysministeriö sekä käytännön sote-asiantuntijat eri puolilta Suomea käynnistivät keväällä 2018 palvelukokonaisuuksien ja ketjujen kehittämisverkoston. Verkostoa kutsutaan PKPK-verkostoksi.
Verkostolla on kaksi tavoitetta: ensinnäkin tavoitteena on luoda geneerinen palvelukokonaisuuksien ja -ketjujen määrittelyn, ohjaamisen ja seurannan malli, jota alueet voivat hyödyntää PKPK-työssään. Toinen tavoite on mahdollistaa alueiden välinen vertaiskehittäminen.
Verkoston työskentelyn yhdyspinnoille sijoittuvat muun muassa työterveyshuolto, TE-palvelut, sivistystoimi ja Kela. Verkoston toiminta jatkuu vielä vuoden 2020 ajan.
Mallissa järjestäjä turvaa asiakaslähtöiset palvelut
Tulevaisuuden sotessa sosiaalihuollon ja terveydenhuollon voimat yhdistetään tilanteissa, joissa sosiaaliset olosuhteet, hyvinvointi ja terveys kytkeytyvät toisiinsa. Näitä ovat muun muassa työ- ja toimintakyvyn muutokset, yksinäisyys, turvattomuus, syrjäytyminen, pitkäaikaissairaudet, hoivan tarve, mielenterveyden ongelmat, päihteet, perhe- ja lähisuhdeväkivalta, elämänhallinta ja jaksaminen arjessa.
Palvelujen järjestäjä vastaa siitä, että sosiaali- ja terveydenhuollon integraatio toteutuu oikea-aikaisesti ja vaikuttavalla tavalla. PKPK-mallissa palvelukokonaisuuksien ja -ketjujen määrittely, ohjaus ja seuranta jäsentyvät asiakaslähtöisyyden ja asiakkaiden palvelutarpeiden ehdoilla.
Malliin on sisäänrakennettuna kyky muuntua
Alueelliset olosuhteet voivat muuttua ja uusia ilmiöitä voi nousta esille. Palveluissa voidaan havaita tarpeettomia kynnyksiä ja rajoitteita ja palveluprosesseissa voi olla hukkakäyntiä. Mikä toimii nyt, ei ehkä toimi ensi viikolla. PKPK-malliin on sisäänrakennettuna muutosta generoivia elementtejä.
Ensinnäkin palvelukokonaisuuksien ja -ketjujen määrittely perustuu ajantasaiseen tietoon paikallisista olosuhteista, väestöstä ja sen palvelutarpeista sekä palvelujärjestelmän tilasta.
Toiseksi järjestäjä(t) ohjaa(vat) palvelukokonaisuuksia ja -ketjuja vuorovaikutteisesti asiakkaiden, asukkaiden, ammattilaisten ja palveluntuottajien kanssa.
Kolmanneksi seurannan keinoin varmistetaan, että palvelukokonaisuuksilla ja -ketjuilla saavutetaan niille asetetut tavoitteet. Tarvittaessa tehdään korjaustoimenpiteitä.
Ohjaus ja seuranta pitävät kehittämisen kehän pyörimässä: järjestäjälle tuotetaan jatkuvasti tietoa muutoksista paikallisissa olosuhteissa, väestön tarpeissa sekä palvelujen toimivuudessa ja vaikuttavuudessa. Palvelukokonaisuuksia ja -ketjuja määritellään toistuvasti uudelleen vastaamaan uudella tavalla määrittyviä olosuhteita. Palvelukokonaisuuksien ja -ketjujen määrittelyssä, ohjauksessa ja seurannassa korostuvat moniasiantuntijainen yhteistyö sekä osallistava dialogisuus.
Yhteiskehittäminen kokoaa alueellista asiantuntijuutta kansalliseen käyttöön
PKPK-verkoston merkitys on yhteiskehittämisessä ja paikallisen asiantuntijuuden kanavoimisessa kansalliseen kehittämistyöhön. Yhdessä tehty mallinnustyö ei ensisijaisesti rakennu teorialle eikä sitä jäsennetä monisyisinä vuokaavioina. Sen sijaan mallista on muotoutumassa käytännönläheinen, kokemukseen ja osaamiseen perustuva työkalu siitä, miten palvelukokonaisuuksia ja -ketjuja voidaan määritellä, ohjata, seurata ja uudistaa.
Verkoston idea kantaa yli hallitusten ja koronan
PKPK-verkosto on jatkanut kulkuaan halki kolmen hallituksen, eikä koronaviruskaan ole sitä nujertanut. Sen tavoite asiakaslähtöisestä integraatiosta on sekä ajaton että äärimmäisen ajankohtainen samaan aikaan.
Kesäkuussa pidetyssä etätyöpajassa tarkasteltiin ohjausta ja seurantaa, ja osallistujat kertoivat seurannan kehittämistilanteesta alueillaan. Syksyllä pidetään vielä kaksi työpajaa, joissa arvioidaan mallin soveltamista käytäntöön.
Palvelukokonaisuuksien ja palveluketjujen määrittelyn, ohjauksen ja seurannan käsikirja valmistuu vuoden vaihteessa. Verkoston materiaalit ja käsikirjaluonnos ovat luettavissa Innokylässä.
Palvelukokonaisuuksien ja -ketjujen kehittämisverkosto (PKPK-verkosto)
Juha Koivisto forskningschef Reformer, THL
Eeva Liukko specialforskare Reformer, THL
Hanna Tiirinki erityisasiantuntija Reformit, THL
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.